།ཟབ་ཆོས་ཞི་ཁྲོ་དགོངས་པ་རང་གྲོལ་གྱི་ཚེ་འདས་
གནས་འདྲེན་ཐུགས་རྗེའི་ལྕགས་ཀྱུ་
ཁྱེར་བདེར་བཀོད་པ་
བཞུགས་སོ། །
རིགས་བརྒྱ་ཡོངས་འདུས་རིགས་གཅིག་རྡོ་རྗེ་སེམས། །དཀྱིལ་འཁོར་དབང་ཕྱུག་མཚོ་སྐྱེས་བླ་མར་འདུད། །བྱ་སླ་ཁྱེར་
བདེ་ཀུན་ལ་ཕན་པའི་ཕྱིར། །བརྒྱུད་པའི་ཕྱག་བཞེས་སྙིང་པོ་བསྡུས་ཏེ་དགོད། །ཞི་ཁྲོའི་གནས་འདྲེན་བརྒྱ་སྟོང་སོགས་
གྲངས་གསོག་པའི་སྐབས་སུ་ཐོག་མར་ལས་བྱང་རྒྱས་པ། བཀའ་སྲུང༌། བརྒྱ་ཕྱག ཀློང་བཤགས། སྐོང་ཆོག་མདོར་
བསྡུས། ལས་བུམ་སྒྲུབ་པ། རིག་པའི་མེ་ཏོག་དོར་ཅིང་གནང་བ་ཞུ་བ་རྣམས་སྔོན་དུ་བཏང་ནས། གནས་འདྲེན་རྒྱས་
པ་དབང་བསྐུར་ཡན་ཆད་ཚར་གཅིག་བྱ། དེ་ནས་ཚར་ཆུང་ཚར་གསུམ་དང་གནས་འདྲེན་བསྡུས་པ་དབང་བསྐུར་ཡན་
ཚར་གསུམ། དེ་ལྟར་ཉིན་གཅིག་ལ་གང་འགྲུབ་མཐར་ལམ་བསྟན་སོགས་གནས་འདྲེན་རྒྱས་པས་མཐར་དབྱུང༌། སྐོང་
ཆོག་རྒྱས་པ་དང་ཚོགས་ཕྱིན་ཆད་ཚོར་ཆེན་གྱིས་མཇུག་སྡུད་པ་ཡིན་ལ། མགྱོགས་ཁྱད་དང་བཅའ་གཞི་མི་འཛོམ་པ་ལྟ་
བུས་བསྡུས་པ་ཁོ་ན་བྱེད་ན། ལས་བྱང་ཚོར་ཆུང་དང་བཀའ་སྲུང༌། བརྒྱ་ཕྱག་མ་ཚར་ན་ཆོས་རྣམས་རྣམ་དག །བཤགས་
པ་ཡེ་ཤེས་སྐུ་མཆོག་གམ། དུས་གསུམ་བདེ་ གཤེགས་ཕྱིན་ཆད་ཀྱིས་འཐུས་པར་བྱས་ཏེ། རིག་མེ་གནང་ཞུ་གྲུབ་
ནས་འདིར་འཇུག་པ་ཡིན་ནོ། །བསྡུས་པའི་སྐབས་འདིར་སློབ་དཔོན་མདུན་དུ་བྱང་སྟེགས་པདྨ་འདབ་བརྒྱད་སྟེང་བྱང་བུ་
བཀོད། རིགས་དྲུག་དཀྱིལ་འཁོར་པདྨ་འདབ་དྲུག་ལ་ཨ་ནྲ་སུ་ཏྲི་བྲེ་དུ་དྲུག་མགོ་ཕྱིར་བསྟན་དུ་ བྲིས་པ། གཤེད་ཕྲལ་
ཀླུད་གཏོར་གཅིག བགེགས་གཏོར་གྲངས་ཀ་གང༌བྱེད༌ལྟར༌དང༌། གཞན་ཡང་ཁྲུས་ཆས། ཡུངས་བཀར། བྱེ་མ། ཟས་
བསྔོ་སོགས་འོག་ཏུ་དགོས་པ་རྣམས་འདུ་བྱའོ། །ལས་བྱང་སྐབས་བདག་མདུན་དབྱེར་མེད་དུ་བསྐྱེད་པ་ནི་གཞུང་
གི་དགོངས་པ་ཡིན་ལ། རྟོགས་པས་མ་ཆུན་ན་བཟླས་པའི་དབུར་ཛབ་ཁང་དབྱེ། བཟླས་པ་གྲུབ་པ་དང༌། བུམ་ པ་
རང་བྱུང་གི་གཞལ་ཡས་ཁང་གི་ནང་དུ་ལྷ་རྣམས་དྭངས་པའི་མཚོ་ལ་གཟའ་སྐར་ཤར་
བ་བཞིན་སྐད་ཅིག་གིས་གསལ་བར་གྱུར། རང་སྲོག་སྔགས་ཀྱི་འོད་ཟེར་གཟུངས་
ཐག་ལ། །འཁྲིལ་ཏེ་བུམ་པའི་ལྷ་ཚོགས་ཐུགས་ཀར་ཞུགས། །དེ་དག་སྐུ་ལས་བྱང་
སེམས་བདུད་རྩིའི་རྒྱུན། །བབས་པས་བུམ་ཆུར་དབྱེར་མེད་རོ་གཅིག་གྱུར། །ཅེས་
དམིགས། གཟུངས་ཐག་བླངས་ལ་བྷོ་ངྷི་ཙིཏྟ་བརྒྱ་རྩ་ཙམ་བཟླ། ལས་བུམ་ནང་དུ་བཅོམ་ལྡན་འདས་
106

དགོངས་འདུས་ཐུགས་སྒྲུབ་ཐོས་གྲོལ་སོགས་ཀྱི་ཆོ་ག་སྣ་ཚོགས་ཀྱི་སྐོར།
དཔལ་རྡོ་རྗེ་སེམས་དཔའ་སྐད་ཅིག་གིས་གསལ་བའི་སྐུ་ལས་དག་བྱེད་བདུད་རྩིའི་
རྒྱུན་ བབས་ པས་ བུམ་ པ་ གང་ བར་གྱུར། ཅེས་དམིགས་ལ་ཡིག་བརྒྱ་ཉེར་གཅིག་གམ་བདུན་ཙམ་བཟླ།
མཐར་མཆོད་བསྟོད་དང་བུམ་པར་མཆོད་ཡོན་ཕུལལ། ཨོཾ་ཨཱཿཧཱུཾ། ལྷ་རྣམས་འོད་དུ་ཞུ་ནས་བུམ་པའི་
ཆུ་དང་ རོ་ གཅིག་ ཏུ་ གྱུར། ཅེས་བུམ་སྒྲུབ་བསྡུས་པ་འདི་ཙམ་ནི་ཆད་དུ་མི་རུང་། ཆགས་མེད་ཞབས་ཀྱིས་བདག་
མདུན་བུམ་གསུམ་གྱི་དཀྱིལ་འཁོར་གསུམ་དུས་གཅིག་ལ་བསྒོམ་པར་བཞེད་ཀྱང་དེང་སང་དེ་ཙམ་ཡང་གསལ་ཐབས་
ལས་དོན་ཚན་བཅུར་གསུངས་ཀྱང་བླ་མ་རྣམས་ཀྱིས་སོ་སོའི་རང་བཞེད་དང་བསྟུན་པའི་ཕྱག་བཞེས་མི་འདྲ་བ་མང་དུ་
མཛད་འདུག་ཀྱང་འདིར་ཆགས་མེད་རིན་པོ་ཆེའི་གསུང་གཙོར་བཏོན་ཏེ་དགོད་པ་ལ་དང་པོ་ ར་མདའ་སྦྲན་ཅིང་གསོལ་
མཁན་དཀོན་ནམ་སྙམ་ཞིང་མོས་བསྐྱེད་ཙམ་གྱིས་གོ་མི་ཆོད་དོ། །གནས་འདྲེན་ཆོ་ག་དངོས་ལ་གཏེར་གཞུང་ཉིད་
བ་གདབ་པ་ནི། ཕྱོགས་བཅུ་ན་བཞུགས་པའི་སངས་རྒྱས་དང་བྱང་ཆུབ་སེམས་དཔའ་
ཐུགས་རྗེ་དང་ལྡན་པ། མཁྱེན་པ་དང་ལྡན་པ། བརྩེ་བ་དང་ལྡན་པ་རྣམས་ཐུགས་
རྗེའི་དབང་གིས་གནས་འདིར་བྱོན་ཅིག དངོས་སུ་འབྱོར་བ་དང་ཡིད་ཀྱིས་སྤྲུལ་པའི་
མཆོད་པ་འབུལ་ལོ། །ཐུགས་རྗེ་ཅན་ཁྱེད་རྣམས་ལ་མཁྱེན་པའི་ཡེ་ཤེས། བརྩེ་བའི་
ཐུགས་རྗེ། མཛད་པའི་ཕྲིན་ལས། སྐྱོབས་པའི་ནུས་མཐུ་བསམ་གྱིས་མི་ཁྱབ་པ་མངའ་
བ་ལགས་པས། ཐུགས་རྗེ་ཅན་རྣམས་ཀྱིས་ཚེ་ལས་འདས་པ་ཆེ་གེ་མོ་ཞེས་བྱ་བ།
འཇིག་རྟེན་འདི་ནས་ཕ་རོལ་ཏུ་ནི་འགྲོ། སྐྱེས་ཆེན་པོ་ནི་འདེགས། གྲོགས་ནི་མེད།
སྡུག་བསྔལ་ནི་ཆེ། སྐྱབས་ནི་མེད། མགོན་ནི་མེད། དཔུང་གཉེན་ནི་མེད། ཚེ་འདིའི་
སྣང་བ་ནི་ནུབ། མུན་ནག་འཐུག་པོར་ནི་འཇུག གཡངས་ས་ཆེན་པོར་ནི་ལྟུང༌། ལས་
ཀྱི་དབང་གིས་ནི་དེད། ས་ཚིགས་མེད་པར་ནི་འགྲོ། དབང་ནི་མེད། གཅིག་པུར་འགྲོ་
དགོས་པའི་དུས་ལ་བབ་པས། ཐུགས་རྗེ་ཅན་རྣམས་ཀྱིས་ཚེ་ལས་འདས་པ་སྐྱབས་
མེད་པ་ལ་སྐྱོབ་མཛོད་ཅིག མགོན་མེད་པ་ལ་མགོན་མཛོད་ཅིག དཔུང་གཉེན་མེད་
པ་ལ་དཔུང་གཉེན་མཛོད་ཅིག བར་དོའི་མུན་ནག་ཆེན་པོ་ལས་སྐྱོབས་ཤིག ལས་ཀྱི་
107

༧ ཀོང་སྤྲུལ་ཡོན་ཏན་རྒྱ་མཚོས་མཛད།
རྣམ་
རླུང་དམར་ཆེན་པོ་ལས་ཟློག་ཅིག གཤིན་རྗེའི་འཇིགས་སྐྲག་ཆེན་པོ་ལས་སྐྱོབས་
ཤིག བར་དོའི་འཕྲང་རིང་ཆེན་པོ་ལས་སྒྲོལ་ཅིག ཐུགས་རྗེ་ཅན་རྣམས་ཐུགས་རྗེའི་
ཤུགས་མ་ཆུང་ཞིག སྔོན་གྱི་དམ་བཅའ་མ་གཡེལ་བར་ཐུགས་རྗེའི་ཤུགས་མྱུར་དུ་
ཕྱུངས་ཤིག སེམས་ཅན་ལས་ངན་པའི་དབང་དུ་མ་བཏང་ཞིག དཀོན་མཆོག་གསུམ་
གྱིས་ཚེ་ལས་འདས་པ་འདི་རྣམས་བར་དོའི་སྡུག་བསྔལ་ལས་བསྐྱབ་ཏུ་གསོལ། དེ་
ནས་རྟེན་བསྐྱེད་པ་ནི། ཨོཾ་བཛྲ་ཤྲཱི་ཧེ་རུ་ཨུཙྪཱ་ཊ་ཡ་ཕཊཿ༔ཨོཾ་སྭ་བྷཱ་ཝ་སོགས། སྟོང་པའི་ངང་ལས་
ཡི་གེ་ནྀ་ཡོངས་སུ་གྱུར་པ་ལས་ཚེ་ལས་འདས་པའི་ཕུང་ཁམས་སྐྱེ་མཆེད་ཆ་ལུགས་
ཡོངས་སུ་རྫོགས་པ་གསོན་པོའི་རྣམ་པ་ཇི་ལྟ་བར་གྱུར། རྣམ་ཤེས་འགུགས་པ་ནི། ཧཱུྃ༔ བདག་
ཉིད་རྡོ་རྗེ་སེམས་དཔའི་ཐུགས་ཀ་ནས༔ ཧཱུཾ་ལས་འོད་འཕྲོས་ཚེ་འདས་རྣམ་ཤེས་དེ༔
རིགས་དྲུག་གང་ན་ཡོད་པའི་ས་དེ་ནས༔ བདག་གི་འོད་ཀྱིས་རེག་མ་ཐག་ཏུ་ནི༔
ཤེས་ནྲ་དེ་ཨ་དཀར་གཅིག་ཏུ་གྱུར༔ མདུན་དུ་བཀུག་ནས་མཚན་བྱང་རྟེན་ལ་ཐིམཿ
ན་མོ༔ སངས་རྒྱས་ཀྱི་བཀའ་བདེན་པ་དང་༔ ཆོས་ཀྱི་བཀའ་བདེན་པ་དང་༔ དགེ་
འདུན་གྱི་བཀའ་བདེན་པ་དང་༔ བཅོམ་ལྡན་འདས་ཀུན་བཟང་རྡོ་རྗེ་སེམས་དཔའ་ཞི་
ཁྲོ་རབ་འབྱམས་ཀྱི་ལྷ་ཚོགས་རྣམས་ཀྱི་བཀའ་བདེན་པས༔ ཚེ་ལས་འདས་པ་ཆེ་གེ་
མོའི་རྣམ་པར་ཤེས་པ་ས་འོག་ས་སྟེང་ས་བླ་འགྲོ་བ་རིགས་དྲུག་ལམ་རྒྱུད་ལྔ་གར་
གནས་ཀྱང་མཚན་བྱང་འདི་ལ་ཁུག་ཅིག༔ ཅེས་ལན་གསུམ་བརྗོད། ཧཱུཾ༔ ཚེ་འདས་ལུས་
བརྗེས་རིགས་ཀྱི་བུ་ཁྱོད་ཀྱང་༔ མཛའ་སྡུག་བརྩེ་བའི་གཉེན་བཤེས་གྲོགས་རྣམས་
དང་༔ རྟག་ཏུ་འགྲོགས་པའི་སྐལ་དང་དབང་མེད་པས༔ མི་ལུས་ཚེ་འཕོས་འཇིག་
རྟེན་སྣང་བ་ནུབ༔ རྣམ་ཤེས་སེམས་ནི་མི་རྟག་ཚུལ་བསྟན་ཏེ༔ ལས་ཀྱི་དབང་གིས་ཕ་
རོལ་ལུས་ཤིག་བླངས༔ ཉོན་མོངས་འཁོར་བའི་སྡུག་བསྔལ་སྐྱེད་པ་ཡི༔ སྐྱེ་གནས་
108

དགོངས་འདུས་ཐུགས་སྒྲུབ་ཐོས་གྲོལ་སོགས་ཀྱི་ཆོ་ག་སྣ་ཚོགས་ཀྱི་སྐོར།
བཞི་པོར་ལྟུང་བའི་སར་སྐྱེས་ཀྱང་༔ གར་སྐྱེས་གང་ན་གནས་པའི་ས་ཕྱོགས་ནས༔
བརྩེ་གདུང་ཡིད་ལ་གཅག་པའི་ཉེ་འབྲེལ་གྱིས༔ དཀོན་མཆོག་གསུམ་ལ་སྐྱབས་
གསོལ་མཐུ་རྩལ་དང་༔ སངས་རྒྱས་མཐུ་སྟོབས་ཆེན་པོའི་བྱིན་རླབས་དང་༔ ཆོས་
ཉིད་རྣམ་པར་དག་པའི་བདེན་པ་དང་༔ སྔགས་འཆང་རྩེ་གཅིག་སྒྲུབ་པའི་བྱིན་རླབས་
དང་༔ ཞི་ཁྲོ་རབ་འབྱམས་ལྷ་ཚོགས་ཐུགས་རྗེ་ཡིས༔ ཡིད་ལུས་སྟོང་གཟུགས་བར་
དོའི་རྣམ་ཤེས་ཁྱོད༔ ལས་དང་ཉོན་མོངས་དབང་གིས་གར་འཁྱམས་ཀྱང་༔ དཀོན་
མཆོག་གསུམ་གྱི་བདེན་པས་འདིར་ཁུག་ཅིག༔ ཡིག་བརྒྱ་ཚར་གཅིག་གི་རྗེས་སུ། དུ་པྲེ་སུ་ཏྲི་
ཨ་ནྲྀ་ཡཾ་ཛ༔ བཛྲ་ཨཾ་ཀུ་ཤ་ཛ༔ བརྟན་པར་བཞག་པ་ནི། ཀྱེ་མ་དབང་མེད་ལས་ཀྱིས་ཕ་རོལ་
ཚེ་འཕོས་ཁྱོད༔ མི་ཡི་ཡུལ་དུ་སྐྱེ་བ་གྲངས་མེད་ཀྱང་༔ ལས་ཀྱིས་འབྲེལ་བའི་འདུག་
ས་འདི་ཡིན་པས༔ འཕན་ཕྲན་མཛེས་པ་འདི་ནི་ལུས་ཀྱི་རྟེན༔ གསེཪ་བྱང་མིང་
བྲིས་འདི་ནི་ངག་གི་རྟེནཿ༔ མེ་ལོང་གསལ་བ་འདི་ནི་སེམས་ཀྱི་རྟེནཿ༔ རས་ཕྲུག་དྲི་
མེད་འདི་ནི་གོས་ཀྱི་རྟེན༔ གདུགས་ཆེན་འབར་བ་འདི་ནི་གཞལ་ཡས་ཁང་༔ ལེབ་
ཕྱིང་དཀར་པོ་འདི་ནི་འདུག་པའི་གདན༔ སྦ་སྨྱུག་ལྡེམས་པ་འདི་ནི་འཇུ་བའི་ཤིང་༔
ཐོགས་མེད་འཇའ་ཚོན་འདྲ་བའི་ཡིད་ལུས་ཁྱོད༔ དམིགས་པའི་རྟེན་འཛུགས་འདི་ལ་
གནས་པར་གྱིས༔ ཚེ་ལས་འདས་པ་ཆེ་གེ་ཏིཥྛ་བཛྲ་ས་མ་ཡ་ལྷན༔ གཤེད་དང་ཕྲལ་བ་ནི།
གླུད་གཏོར་བྲན་ལ། རཾ་ཡཾ་ཁཾ༔ གཏོར་མ་འདོད་པའི་ཡོན་ཏན་ལྔ་དང་ལྡན་ པར་གྱུརཿ༔
ཨཱཿཧཱུྃ༔ གསུམ། ན་མཿསརྦ་ཏ་ཐཱ་ག་ཏ་ཨ་ཝ་ལོ་ཀི་ཏེ་ཨོཾ་སམྦྷ་ར་སམྦྷ་ར་ཧཱུྃ༔ ལན་གསུམ་
ཧཱུཾ༔ ཞི་ཁྲོ་རབ་འབྱམས་ལྷ་ཚོགས་བདེན་པའི་མཐུས༔ ཚེ་འདས་ལུས་
བརྗེས་རིགས་ཀྱི་བུ་འདི་ཡི༔ ས་དང་ལམ་ལ་བར་དུ་གཅོད་བྱེད་པའི༔ སྲོག་གཅོད་
མདངས་འཕྲོག་གཤེད་མའི་ཚོགས་རྣམས་ཀུན༔ མཐུ་སྟོབས་བྱིན་རླབས་མཐུ་ཡིས་
གྱིས་བསྔོ།
ཨཽ་
109

ཀོང་སྤྲུལ་ཡོན་ཏན་རྒྱ་མཚོས་མཛད།
གཞན་དུ་དེངས༔ ཧཱུཾ༔ རང་ཉིད་ལྷ་ཡི་ང་རྒྱལ་གྱིས༔ འོད་དང་འོད་ཟེར་ཕྱོགས་བཅུར་
འཕྲོས༔ སྟེང་འོག་ཕྱོགས་མཚམས་ཐམས་ཅད་ཀུན༔ རང་རིག་སྟོང་གསལ་རིག་པའི་
མདངས༔ ཀུན་བཟང་རིགས་ལྔ་རྡོ་རྗེ་སེམས༔ རབ་འཇིགས་ཁྲག་འཐུང་སྤྲུལ་པའི་
ཚོགས༔ སྣང་ལ་རང་བཞིན་མེད་པ་ཡིས༔ རབ་ཏུ་གང་ནས་འོད་འཕྲོས་པས༔ ཚེ་
འདས་འདི་ལ་གནོད་བྱེད་ཅིང་༔ སྲོག་གཅོད་མདངས་ཕྲོག་གཤིན་ལྕགས་བགེགས༔
ཉོན་མོངས་མ་རིག་རྒྱུ་ལས་བྱུང་༔ རྒྱུད་དྲུག་འཁོར་བའི་ལམ་དགག་ཕྱིར༔ འདི་རུ་
མ་འདུག་གཞན་དུ་དེངས༔ ཧཱུཾ་ཧཱུཾ་ཨུཙྪ་ཊ་ཡ་ཕཊཿསུམྦྷ་ནི་སོགས་དྲག་སྔགས་ཡུངས་ཐུན་བཅས་
པས་ བསྐྲད་ ཅིང་ མཚམས་ གཅད་ པས་ བག་ ཕེབ་ཅིང་ བདེ་ བར་ གནས་ པར་ བསམ། ཅུང་ཟད་སྤྲོ་ན། ཇི་ ལྟར་
བལྟམས་ པ་ སོགས་ཤློ་ཀ་གསུམ་ཙམ་གྱིས་ལྷ་ཁྲུས། སྐུ་ཕྱི། ན་བཟའ་འབུལ་བའི་ཚིགས་བཅད་གཅིག་ཙམ་བརྗོད་
ལ་རྣམ་བུམ་གྱིས་ལྷ་ཁྲུས་གསོལ་ཞིང་ཁྲུས་ཆུ་ལས་བུམ་དུ་བླུགས། དེ་ནས་ཁྲུས་དང་དུག་དབྱུང་བ་ནི། ཧཱུཾ༔ འདི་
ནི་སྦྱིན་པ་ཚུལ་ཁྲིམས་དང་༔ བཟོད་པ་བརྩོན་འགྲུས་བསམ་གཏན་དང་༔ ཤེས་
རབ་ཐབས་སྟོབས་སྨོན་ལམ་སྟེ༔ ཕ་རོལ་ཕྱིན་པ་བཅུ་ཡི་ཆུ༔ དྲི་མ་རྣམས་བཅུ་སྦྱོང་
མཛད་པ༔ ཕར་ཕྱིན་བཅུ་ལ་ལེགས་འགོང་ཆུ༔ ཕར་ཕྱིན་ཆུ་ཡིས་དག་གྱུར་ཅིག༔
ཁྲུས་ལེགས་མཛད་ལ་ཕྱག་འཚལ་ལོ༔ ཡིག་བརྒྱའི་མཐར། ན་མཿ༔ སརྦ་ཏ་ཐཱ་ག་ཏ་ཨ་བྷི་
ཥེ་ཀ་ཏ་ས་མ་ཡ་ཤྲི་ཡེ་ཧཱུཾ། བྱེ་མས་བྲབས་ལ། འདོད་ཆགས་ཞེ་སྡང་གཏི་མུག་གསུམ༔
འདི་དག་འཇིག་རྟེན་དུག་གསུམ་སྟེ༔ རྒྱལ་བ་རིགས་ལྔ་དུག་མི་མངའ༔ སངས་རྒྱས་
བདེན་པས་དུག་བཅོམ་མོ༔ བདེན་པ་གང་གིས་སངས་རྒྱས་རྣམས༔ འཇིག་རྟེན་ཀུན་
ཏུ་བླ་ན་མེད༔ བདེན་པའི་མཆོག་ནི་འདི་དག་གིས༔ ཁྱོད་ཀྱི་དུག་ལྔའི་དུག་རྣམས་ནི༔
རང་བཞིན་མེད་པར་དག་གྱུར་ཅིག༔ འདོད་ཆགས་ཞེ་སྡང་གཏི་མུག་གསུམ༔ འདི་
དག་ འཇིག་རྟེན་དུག་གསུམ་སྟེ༔ དཀོན་མཆོག་གསུམ་པོ་དུག་མི་མངའ༔ དཀོན་
110

དགོངས་འདུས་ཐུགས་སྒྲུབ་ཐོས་གྲོལ་སོགས་ཀྱི་ཆོ་ག་སྣ་ཚོགས་ཀྱི་སྐོར།
མཆོག་བདེན་པས་དུག་བཅོམ་མོ༔ བདེན་པའི་བདེན་ཚིག་འདི་དག་གིས༔ ཁྱོད་ལུས་
དུག་གིས་མི་ཚུགས་ཤོག༔ ཤིན་གང་དུག་དང་བཅས་པ་རྣམས༔ དེ་ཀུན་དུག་གསུམ་
དུག་ལས་བྱུང་༔ དུག་གསུམ་དུག་ནི་དུག་གི་གཙོ༔ དྲག་པོའི་དུག་ནི་དུག་བཅོམ་མོ༔
པོ་དྷི་སོགས་དང་། ས་ཆུ་མེ་རླུང་འབྱུང་བ་བཞི༔ འབྱུང་བཞི་དུག་གི་ཕ་ཡིན་ཏེ༔ འབྱུང་བཞི་
དུག་གི་མ་ཡང་ཡིན༔ བདེན་པའི་བདེན་ཚིག་འདི་བརྗོད་པས༔ དུག་རྣམས་འབྱུང་
བཞིའི་ནང་དུ་སོང་༔ གང་བའི་སྣོད་དུ་དུག་སོང་ཞིག༔ ཁྱོད་ཀྱི་དུག་ནི་དུག་མེད་ཤོག༔
དཀོན་མཆོག་གསུམ་གྱིས་དུག་བཅོམ་པས༔ དཀོན་མཆོག་གསུམ་ལ་སྐྱབས་སུ་སོང་༔
ཏིང་འཛིན་སྔགས་ཀྱི་བྱིན་རླབས་ཀྱིས༔ ཚེ་འདས་རིགས་ཀྱི་བུ་འདི་ཡི༔ དུག་རྣམས་
གཏན་ ནས་ དག་ གྱུར་ཅིག༔ ཡིག་བརྒྱ་དང་། ཀཾ་ ཀ་ ནི་བརྗོད་ལ་ཁྲུས་བྱའོ། །དེ་ནས་རིགས་དྲུག་གི་གནས་
ནས་དྲང་བ་ནི། བྱང་བུ་རིགས་དྲུག་གི་དཀྱིལ་འཁོར་དུ་བཞག་ལ་གསོལ་བ་འདེབས་པའི་མོས་པས། ཨེ་ མ་ མགོན་
པོ་ཐུགས་རྗེ་ཅན༔ རིགས་དྲུག་གནས་སུ་འཁྱམས་པ་ཡི༔ སྐྱབས་བྲལ་མགོན་མེད་
སེམས་ཅན་ལ༔ ཐུགས་རྗེའི་ལྕགས་ཀྱུས་བཟུང་དུ་གསོལ༔ གདམས་ངག་བསྟན་པ་ནི། ཀྱེ་
མ་ཚེ་འཕོས་ལུས་རྗེས་བར་དོའི་ཡིད་ལུས་ཁྱོད༔ སྔོན་ཆད་མ་རིག་རྨོངས་པའི་ལས་
དབང་གིས༔ དུག་གསུམ་གྱིས་བཅིངས་ངན་སོང་གསུམ་དུ་མནར༔ དེང་ནས་བརྩམ་
སྟེ་ རྒྱལ་བའི་ཐུགས་ རྗེ་ ཡིས༔ ཕོ་ཉས་ བཟུང་ སྟེ་ རིགས་ དྲུག་ གནས་ ནས་ དྲངས༔
དོན་འབྲས་འདོད་ཕྱིར་དང་བའི་ཤུགས་བསྐྱེད་ལ༔ འདྲེན་པ་ཐུབ་ཆེན་དྲུག་ལ་གསོལ་
བ་ ཐོབ༔